CELEX: 32012D0666
Language: el
Date: 2012-10-25 00:00:00
Title: 2012/666/ΕΕ: Εκτελεστική απόφαση της Επιτροπής, της 25ης Οκτωβρίου 2012 , για τροποποίηση της απόφασης 2008/855/ΕΚ σχετικά με μέτρα ελέγχου της υγείας των ζώων για την καταπολέμηση της κλασικής πανώλης των χοίρων στην Ουγγαρία [κοινοποιηθείσα υπό τον αριθμό C(2012) 7433]  Κείμενο που παρουσιάζει ενδιαφέρον για τον ΕΟΧ

27.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 299/46
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 25ης Οκτωβρίου 2012
   για τροποποίηση της απόφασης 2008/855/ΕΚ σχετικά με μέτρα ελέγχου της υγείας των ζώων για την καταπολέμηση της κλασικής πανώλης των χοίρων στην Ουγγαρία
   [κοινοποιηθείσα υπό τον αριθμό C(2012) 7433]
   (Κείμενο που παρουσιάζει ενδιαφέρον για τον ΕΟΧ)
   (2012/666/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Στην απόφαση 2008/855/ΕΚ της Επιτροπής, της 3ης Νοεμβρίου 2008, σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη (3) θεσπίζονται ορισμένα μέτρα ελέγχου που αφορούν την κλασική πανώλη των χοίρων στα κράτη μέλη ή σε περιφέρειές τους που παρατίθενται στο παράρτημα της εν λόγω απόφασης. Ο εν λόγω κατάλογος περιλαμβάνει την επαρχία Nógrád στην Ουγγαρία.
            
         
               (2)
            
            
               Η Ουγγαρία ενημέρωσε την Επιτροπή σχετικά με τις πρόσφατες εξελίξεις όσον αφορά την κλασική πανώλη των χοίρων στο έδαφος της επαρχίας Nógrád που περιλαμβάνεται στο παράρτημα της απόφασης 2008/855/ΕΚ.
            
         
               (3)
            
            
               Από την ενημέρωση αυτή φαίνεται ότι η κλασική πανώλη των χοίρων έχει εκριζωθεί από το έδαφος της επαρχίας Nógrád. Επομένως, τα μέτρα, όπως προβλέπεται στην απόφαση 2008/855/ΕΚ, δεν θα πρέπει να εφαρμόζονται πλέον στην επαρχία αυτή και η αναφορά στην επαρχία του Nógrád, στον κατάλογο που περιλαμβάνεται στο μέρος I του παραρτήματος αυτού, θα πρέπει να διαγραφεί.
            
         
               (4)
            
            
               Κατά συνέπεια, η απόφαση 2008/855/ΕΚ θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο μέρος I του παραρτήματος της απόφασης 2008/855/ΕΚ, το σημείο 3 αντικαθίσταται από το ακόλουθο κείμενο:
   
      «3.   Ουγγαρία
      
      Το έδαφος της επαρχίας Pest που εκτείνεται βόρεια και ανατολικά του Δούναβη, νότια των συνόρων με την Σλοβακία, δυτικά των συνόρων με την επαρχία του Nógrád και βόρεια του αυτοκινητοδρόμου Ε71.».
   
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 25 Οκτωβρίου 2012.
      
         
            Για την Επιτροπή
         
         Maroš ŠEFČOVIČ
         
            Αντιπρόεδρος
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  ΕΕ L 302 της 13.11.2008, σ. 19.